VAKRE NORD- ODAL I SOLSKINN

(tekst av Torgeir Rebolledo Pedersen/ melodi av Nell Gravlie)

14 april 2025

A

Ja, etter flommen kommer´n sommer´n

se Rasenåa, se der flommer´n

se bjerkekrattet bader i´n

hør Rasenåa, hør der kommer´n

A

Se gammelgrana hun står så fin

og oppi tretoppen gynger stær

så pakk vekk votter og vinterklær

for nå er Storsjøsommer´n her!

C

Så skarp som åbor, så søt som jordbær

så bitter som dobbeltkokt kaffegrut

og som en våryr smørblomst springer dagen ut

og pusser solkyss på min trut

B

Med sin gylne arm om min bleke hals

ber om første solskinnssvals

og se når sola skrur på sjarmen sin

kan hver veggpryd alle trinn

B

Danser blåbærblyge, men kinn mot kinn

svinger seg så lett, så lett

og mens månen skjerper sigden sin

danser alle tett i tett

A

Det tiner frosten i dine tær

og oppi toppen din synger stær:

hei, pakk vekk votter og vinterklær

for nå er Storsjøsommer´n her

C

Og hellig, hellig er hver Odalsnatt

når dansere dåner i busk og kratt

og som en våryr smørblomst springer dagen ut

og pusser solkyss på hver trut